text: Her risikerer du at blive blanket af
  20 juli 2011 kl. 13.15
  Gymnasieelever risikerer at blive blanket af for 10.000 kroner, når de skal have kørekort.
  Et foretagende, der kalder sig Køreskolebussen, er begyndt at etablere sig i 15 byer i Jylland, blandt andet i Tørring i Hedensted Kommune. 
  Foreløbig optræder virksomheden dog kun på nettet, hvor eleverne skal indbetale 10.000 kroner på forhånd til en konto i Jyske Bank.
  Både Forbrugerrådet og kørelærere advarer mod virksomheden.
  De organiserede kørelærere har ikke kendskab til, at firmaet overhovedet har ansat kørelærere.
  
  Går efter gymnasieelever
  Forbrugerrådet gør opmærksom på, at hjemmesiden ikke opfylder de mest elementære krav til nethandel. For eksempel bliver det ikke oplyst, hvem der står bag virksomheden. Den har heller ikke en adresse.
  Køreskolebussen henvender sig især til gymnasieelever. Den reklamerer med, at den kører rundt med en bus til gymnasier, hvor eleverne kan få teoriundervisning i bussen.
  På fobrug.dk kan du ruste dig mod svindlere på nettet.
  Forbrug.dk
  